Baltijos aidas

Baltijos aidas – visuomenės, literatūros ir kritikos laikraštis, leistas 1931–1932 m. Klaipėdoje du kartus per savaitę.

 Istorija 
Pirmasis numeris išėjo 1931 m. spalio 21 d. Leidėjas A. Bernotas. Spausdino spaustuvė „Lituanus“, vėliau „Rytas“ Klaipėdoje. Išleista 20 numerių. Nuo 1932 m. vasario mėn. „Baltijos aidas“ buvo sujungtas su laikraščiu „Žemaičių balsas“ ir pradėtas leisti „Mūsų balsas“.

Atspindėjo Klaipėdos krašto bei kitų Lietuvos regionų įvykius, svarstė visuomeninio gyvenimo, kultūros, literatūros klausimus.

Bendradarbiavo A. Barkauskas, Juozas Purickis, J. Romeika, Aleksandras Vitkauskas.

Redaktorius J. Pocius. 

 Šaltiniai 

Kategorija:Klaipėdos spauda
Kategorija:Kultūros spauda
Kategorija:Lietuvos laikraščiai